**ASL Airlines (Ireland) Limited**, anteriormente *Air Contractors*, é unha aeroliña irlandesa de carga e pasaxeiros. Opera servizos regulares de carga por toda Europa en nome de empresas como FedEx Feeder e DHL Express. Opera tamén voos chárter de pasaxeiros e realiza algúns servizos para aeroliñas regulares. ASL Airline Holdings Limited, a compañía nai de ASL Airlines Ireland, ten a súa sede en Dublín.

Historia
--------

A aeroliña fundouse e comezou a operar en 1972 como Air Bridge Carriers no aeroporto de East Midlands. En setembro de 1992 adoptou o nome Hunting Cargo Airlines e en 1997 rematou de transferir todas as súas operacións a Irlanda. En xuño de 1998 o Hunting Group vendeu a súa división de aviación a un consorcio formado por CMB Compagnie Maritime Belge e Safair (parte de Imperial Group), e a aeroliña foi rebautizada como Air Contractors. Imperial Group transferiu o 49% das súas accións na compañía a 3P Air Freighters/Petercam S.A. en 2007.

Air Contractors mercou a aeroliña francesa Europe Airpost o 14 de marzo de 2008. Tras incorporar Europe Airpost o grupo pasou a chamarse ASL Aviation Group, representando o nome as súas tres actividades principais: Airlines, Support and Leasing (aeroliñas, soporte e alugueiro).

En 2010 Air Contractors comezou a transportar pasaxeiros usando un avión Boeing 737-300 xunto co seu asociado, Europe Airpost.

O 4 de xuño de 2015 ASL Aviation Group anunciou que Air Contractors converteríase en ASL Airlines Ireland, Europe Airpost en ASL Airlines France, Farnair Hungary en ASL Airlines Hungary e Farnair Switzerland e ASL Airlines Switzerland.

A compañía anunciou o 5 de febreiro de 2016 que chegara a un acordo para mercar TNT Airways e PAN Air, coa condición que a compra de TNT por parte de FedEx continuase adiante. A venda realizouse en maio de 2016. TNT Airways converteuse en ASL Airlines Belgium e Pan Air en ASL Airlines Spain.

A principios de 2017 ASL Aviation Group pasou a chamarse ASL Airline Holdings.

Frota
-----

En setembro de 2017 a frota de ASL Airlines Ireland estaba formada polos seguintes avións:


| Aircraft | In Fleet | Orders | Notes |
| --- | --- | --- | --- |
| Airbus A300-600RF | 4 | — | Todos operando para DHL Aviation |
| Airbus A330-300PTF | — | 1 | Operando para DHL Express |
| ATR 42-300F | 6 | — | 5 operando para FedEx Express |
| ATR 72-200F | 15 | — | 5 operando para FedEx Express, os demais para FedEx, DHL e UPS |
| ATR 72-500F | 2 | — |  |
| Boeing 737-300 | 1 | — | Operara voos chárter de pasaxeiros. Bautizado como Annalise Murphy |
| Boeing 737-300F | 1 | — |  |
| Boeing 737-400F | 6 | — | Operando para TNT/FedEx |
| Boeing 757-200 | 4 | — | Todos alugados a Aer Lingus |
| Total | 39 | 1 |  |

Véxase tamén
------------

### Ligazóns externas

* Páxina web da aeroliña

Notas
-----

1. ↑  ASL Aviation Group (ed.). "Contact". Arquivado dende o orixinal o 22 de outubro de 2016. Consultado o 7 de novembro de 2017.  `|urlarquivo=` e `|url-arquivo=` redundantes (Axuda); `|dataarquivo=` e `|data-arquivo=` redundantes (Axuda)
2. ↑  Air Contractors (ed.). "Acquisition of Europe Air Post by Air Contractors". Arquivado dende o orixinal o 08 de xullo de 2009. Consultado o 7 de novembro de 2017.  `|urlarquivo=` e `|url-arquivo=` redundantes (Axuda); `|dataarquivo=` e `|data-arquivo=` redundantes (Axuda)
3. ↑  ASL Aviation Group (ed.). "Ireland based ASL Aviation Group is to launch a new European airline brand, ASL Airlines, as part of its strategy for continued growth in passenger and cargo operations". Arquivado dende o orixinal o 08 de novembro de 2017. Consultado o 7 de novembro de 2017.
4. ↑  Global Trade (ed.). "ASL Finalizes Acquisition of TNT Air Operations". Arquivado dende o orixinal o 10 de outubro de 2017. Consultado o 7 de novembro de 2017.
5. ↑  Irish Aviation Authority (ed.). "Latest Register and Monthly Changes". Consultado o 7 de novembro de 2017.
6. ↑  ch-aviation (ed.). "ASL Airlines Ireland set for maiden A330 freighter". Consultado o 7 de novembro de 2017.